చెన్నై: అన్నాడీఎంకేలోని వైరి వర్గాలను అమ్మ 69వ జయంతి కూడా ఏకం చేయలేకపోయింది. ఎవరికి వారే యమునాతీరే అన్నట్టు ఉభయ వర్గాలు శుక్రవారం వేర్వేరుగా జయంతి కార్యక్రమాలు నిర్వహించారు. అన్నాడీఎంకే శశికళ వర్గీయులు, రెబల్ నేత ఓ.పళనిస్వామి వర్గీయలు వేర్వేరుగా అమ్మ జయంతి నిర్వహించగా, జయలలిత మేనకోడలు దీపా జయకుమార్ మద్దతుదారులు కూడా తమకు తోచిన విధంగా జయంతి జరుపుకొన్నారు. ముఖ్యమంత్రి పళనిస్వామి రాష్ట్రంలో 69 లక్షల మొక్కలు నాటే కార్యక్రమాన్ని ప్రారంభించారు. వార్దా తుఫాను బారినపడిన ప్రాంతాలకు పచ్చదనం తెచ్చే కార్యక్రమాలనూ చేపట్టారు. అంతకుముందు పళనిస్వామి సారథ్యంలోని పార్టీ నేతలు, అన్నాడీఎంకే డిప్యూటీ ప్రధాన కార్యదర్శి టీటీవీ దినకరన్ స్థానిక పార్టీ ప్రధాన కార్యాలయం వద్ద జయలలిత చిత్రపటానికి దండలు వేసి నివాళులర్పించారు. పర్యావరణ మంత్రి, పార్టీ కోశాధికారి దిండిగుల్ సి.శ్రీనివాసన్ ఒక సావనీర్ విడుదల చేయగా, తొలి ప్రతిని అసెంబ్లీ డిప్యూటీ స్పీకర్ పొల్లాచి వి.జయరామన్ అందుకున్నారు. ఆరోగ్య, కుటుంబ సంక్షేమ శాఖ ఆధ్వర్యంలో రాష్ట్రంలో 690 మెడికల్ క్యాంప్స్ను నిర్వహించారు. ఐదు రోజుల పాటు ఈ క్యాంప్లు అందుబాటులో ఉంటాయి.ఇక...పన్నీర్ సెల్వం మద్దతుదారులు జయలలిత నియోజకవర్గమైన ఆర్.కె.నగర్లో  సమావేశమై అమ్మ జయంతిని నిర్వహించారు. నియోజకవర్గ ప్రజలకు ద్విచక్ర వాహనాలు, సైకిళ్లు, ప్రెషర్ కుక్కర్లు, ఇతర సామగ్రిని ఓపీఎస్ క్యాంపు అందజేసింది. మరోవైపు జయలలిత మేనకోడలు దీపా జయకర్ మెరీనా బీచ్కు వెళ్లి అమ్మ సమాధిపై పుష్పగుచ్ఛాలు ఉంచి శ్రద్ధాంజలి ఘటించారు. చెన్నైలోని ఓ అనాథాశ్రమంలో పిల్లలకు బ్రేక్ఫాస్ట్ అందజేశారు.
chennai: annadienkeloni vairi vargaalanu amma 69va jayanti kuudaa ekam cheyalekapoyindi. evariki vaare yamunatire annattu ubhaya vargaalu sukravaaram ververugaa jayanti kaaryakramaalu nirvahinchaaru. annadienke sasikala vargeeyulu, rebal netha oo.palaniswamy vargeeyalu ververugaa amma jayanti nirvahinchagaa, jayalalita menakodalu deepa jayakumar maddatudaarulu kuudaa tamaku thochina vidhamgaa jayanti jarupukonnaru. mukhyamantri palaniswamy rashtramlo 69 lakshala mokkalu naate kaaryakramaanni praarambhinchaaru. varda tuphaanu baarinapadina praantaalaku pachadanam techhe kaaryakramaalanuu chepattaru. antakumundu palaniswamy saarathyamlooni party nethalu, annadienke deputy pradhaana kaaryadarsi ttv dinakaran sthaanika party pradhaana kaaryaalayam vadda jayalalita chitrapataaniki dandalu vesi nivaalularpinchaaru. paryaavarana mantri, party koshadhikari dindigul si.srinivasan oka savanir vidudala cheyagaa, toli pratini assembley deputy speaker pollachi vi.jayaraman andukunnaru. aarogya, kutumba sankshema saakha aadhvaryamlo rashtramlo 690 medical campsnu nirvahinchaaru. aidu rojula paatu ee camplu andubaatulo untaayi.ika...pannir selvam maddatudaarulu jayalalita niyojakavargamaina ar.ke.nagarlo  samavesamai amma jayantini nirvahinchaaru. niyojakavarga prajalaku dwichakra vaahanaalu, saikillu, presher kukkarlu, itara saamagrini ops kyaampu andajesindi. marovaipu jayalalita menakodalu deepa jayakar merina beechku velli amma samaadhipai pushpaguchchaalu unchi shraddhaanjali ghatinchaaru. chennailooni oo anaathaashramamlo pillalaku brakfast andajesaaru.